Kalnuvėnų kapinynas

Kalnuvėnų kapinynas (valstybės saugoma kultūros vertybė: unikalus objekto kodas – 26637; senas registro kodas – A1652) – kapinynas Klaipėdos rajono savivaldybės teritorijoje, prie Klaipėdos–Liepojos kelio (Sendvario seniūnija).

 Kapinynas 

Įrengtas šiaurės-pietų kryptimi pailgoje pakilumoje. Smarkiai suardytas dirbant žemę, kasant gruntą, tiesiant kelią, ruošiant vietą degalinės statybai.

2001 m. kapinyną išaiškino Vilniaus universiteto ir Kretingos muziejaus žvalgomoji archeologinė ekspedicija (vadovė Rėda Nemickienė). 2002 m. įrašytas į Lietuvos Respublikos kultūros vertybių registro archeologinių vietų sąrašą, 2005 m. paskelbtas valstybės saugoma kultūros vertybe.Kultūros vertybių registras: Kalnuvėnų kapinynas, Klaipėdos r. sav. (Sendvario sen.)

Saugomos teritorijos plotas – 1,61 ha.

 Tyrimai 

2002–2003 m. kapinyną tyrė Rėda Nemickienė, 2004–2009 m. – Julius Kanarskas. Suardytoje kapinyno dalyje ištirtas 970,65 m² dydžio plotas.

2001–2009 m. aptikti 86 griautiniai ir 3 degintiniai VIII-XI a. kapai, ištirtos 3 stulpavietės ir surinkti 628 archeologiniai radiniai.Algimantas Merkevičius, Rėda Nemickienė. Klaipėdos–Liepojos kelio trasos 0–11,5 km žvalgomieji archeologiniai tyrimai // Archeologiniai tyrinėjimai Lietuvoje 2001 metais. – Vilnius, 2002. – P. 245Algimantas Merkevičius, Rėda Nemickienė, Julius Kanarskas. Kalnuvėnų kapinynas // Archeologiniai tyrinėjimai Lietuvoje 2002 metais. – Vilnius: Diemedis, 2005. – P. 103–105Rėda Nemickienė, Algimantas Merkevičius, Julius Kanarskas. Kalnuvėnų kapinynas // Archeologiniai tyrinėjimai Lietuvoje 2003 metais. – Vilnius: Diemedis, 2005. – P. 128Julius Kanarskas. Kalnuvėnų kapinynas // Archeologiniai tyrinėjimai Lietuvoje 2004 metais. – Vilnius, 2006. – P. 105–107Julius Kanarskas. Kalnuvėnų kapinynas // Archeologiniai tyrinėjimai Lietuvoje 2005 metais. – Vilnius, 2006. – P. 116–118Julius Kanarskas. Kalnuvėnų kapinynas // Archeologiniai tyrinėjimai Lietuvoje 2006 metais. – Vilnius, 2007, p. 154–157Julius Kanarskas. Kalnuvėnų kapinynas // Archeologiniai tyrinėjimai Lietuvoje 2007 metais. – Vilnius, 2008. – P. 184–188Julius Kanarskas. Kalnuvėnų kapinynas // Archeologiniai tyrinėjimai Lietuvoje 2008 metais. – Vilnius, 2009. – P. 122–126Julius Kanarskas. Kalnuvėnų kapinynas // Archeologiniai tyrinėjimai Lietuvoje 2009 metais. – Vilnius, 2010. – P. 122–126

Kapinyno medžiaga būdinga kuršių materialinei kultūrai.

Radinius saugo Kretingos muziejus.

 Šaltiniai 

Kategorija:Lietuvos kapinynai
Kategorija:Klaipėdos rajono paveldas